CELEX: C2007/235/23
Language: sk
Date: 2007-10-06 00:00:00
Title: Vec T-273/07: Žaloba podaná 16. júla 2007 – Torres/ÚHVT – Vinícola de Tomelloso (TORREGAZATE)

6.10.2007   
            
            
               SK
            
            
               Úradný vestník Európskej únie
            
            
               C 235/13
            
         Žaloba podaná 16. júla 2007 – Torres/ÚHVT – Vinícola de Tomelloso (TORREGAZATE)
   (Vec T-273/07)
   (2007/C 235/23)
   Jazyk žaloby: španielčina
   Účastníci konania
   
      Žalobkyňa: Miguel Torres, SA (Barcelona, Španielsko) (v zastúpení: E. Armijo Chávarri, M. Baz de San Ceferino a A. Castán Pérez-Gómez, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Vinícola de Tomelloso, S.C.L.
   Návrh žalobkyne
   
               —
            
            
               zrušiť rozhodnutie druhého odvolacieho senátu ÚHVT z 2. mája 2007 vydané vo veci R 610/2006-2 a výslovne zaviazať ÚHVT na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Vinícola de Tomelloso, SCL.
   
      Prihlasovaná ochranná známka: slovná ochranná známka „TORREGAZATE“ (prihláška ochrannej známky č. 3 134 665) pre výrobky zaradené do triedy 33 (vína, liehoviny a likéry).
   
      Majiteľ ochrannej známky alebo označenia, ktoré je základom námietky: žalobkyňa..
   
      Ochranná známka alebo označenie, ktoré je základom námietky: rôzne národné slovné ochranné známky „TORRES“ pre výrobky zaradené do triedy 33, ako aj iné ochranné známky Spoločenstva, medzinárodné a národné ochranné známky, ktoré obsahujú označenie „TORRES“ alebo sú ním tvorené a vzťahujú sa tie isté výrobky.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: nesprávne uplatnenie článku 8 ods. 1 písm. b) nariadenia (ES) č. 40/94 o ochrannej známke Spoločenstva.